31-aastane Aubameyang liitus Arsenaliga 2018. aasta jaanuaris ning oli oma esimesel täispikal hooajal - 2018/19 - Inglismaa meistriliiga suurim väravakütt.
"Uue lepingu sõlmimine selle erilise klubiga polnud kunagi kahtluse all," lausus ründetäht. "Usun Arsenali. Suudame koos suuri asju saavutada."
Aubameyang lõi värava nii suvises FA Cupi finaalis Chelsea`ga, mille Arsenal võitis, kui ka uue hooaja avamängus Fulhami vastu.